Baebolo Mɔɔ Ɔle Futu-Nsia La
Kolaa na wɔabiza wɔalie Baebolo mɔɔ bɛyɛ bɛmaa anyezinliravolɛma wɔavi Gyihova Alasevolɛ ne mɔ ɛkɛ la, ɔwɔ kɛ ɛnwu ye kɛ ɛlɛ ɛleka mɔɔ ɛbava wɔazie la. Anyezinliravolɛma New World Translation ne mɔɔ bɛhɛlɛ ye wɔ Nrelenza, Spain nee Italy aneɛ nu mɔɔ le foa 18 kɔdwu 28 bava mbulukuzielɛleka mɔɔ ye kpole bayɛ mita nwiɔ (ft 6 enk 5) la!
Bɛdua adenle ngakyile zo bɛyɛ bie mɔ mɔɔ ɛnle kpole la. Ninyɛne mɔɔ bɛfa bɛkenga Braille la boa anyezinliravolɛma maa bɛkola bɛdua milahyinli bie azo bɛkenga debie wɔ kɔmputa nee moba zo. Anyezinliravolɛma kola tie mbuluku ne mɔ anu edwɛkɛ ɔlua screen readers, mɔɔ kakyi edwɛkɛ mɔɔ bɛhɛlɛ ɔyɛ ye ɛdendɛlɛ la azo.
Bieko, Alasevolɛ ne mɔ ɛyɛ kɔmputa zo gyimalilɛ mɔɔ kola kye edwɛkɛ kɔ anyezinliravolɛma aneɛ nu wɔ aneɛ dɔɔnwo anu. Saa bɛyɛ mɔɔ bɛprinte nee mɔɔ le Braille la bɛwie a, kɔmputa ne kola kakyi ye kɔ anyezinlira ngɛlɛlera nu. Eza bɛyɛ mbuluku ne mɔ wɔ adenle mɔɔ maa anyezinliravolɛma kola kenga a. Gyima ɛhye mɔɔ bɛfa milahyinli bɛyɛ la kola maa bɛyɛ anyezinliravolɛma mbuluku nee Baebolo wɔ aneɛ biala anu, boka mɔɔ bɛanva Wulomuma ngɛlɛleramgbɔkɛ bɛangɛlɛ la anwo.
Alasevolɛ ne mɔ ɛva ɛvolɛ mɔɔ bo 100 la, ɛyɛ Baebolo nwo mbuluku ɛmaa anyezinliravolɛma, na kɛkala bɛyɛ ye wɔ aneɛ 19 anu. Anyezinliravolɛma mɔɔ bɛ nye die nwolɛ la kola nyia mbuluku ɛhye mɔ bie mɔɔ bɛndua ɛhwee la ɛdeɛ, noko bɛ nuhua dɔɔnwo ne ala fi ahonle nu ye ndoboa.
Mekɛ bie mɔɔ ɛze la, saa bɛye mbuluku fofolɛ bie wɔ Alasevolɛ ne mɔ nyianu bo a, bɛka bɛkile tievolɛma ne kɛ anyezinliravolɛma bahola ahɛla bɛ ɛdeɛ amozii. Ɛkenle ɛvolɛ ne, United States ɔfese ne neɛnleanu bie mɔɔ bɛyɛle wɔ asafo ne mɔ anu la manle bɛnwunle nyianu mɔɔ anyezinliravolɛma kulo kɛ bɛkɔ nee debie (kɛlata mɔɔ sɛkɛlɛneɛ wɔ zo, milahyinli mɔɔ bɛhɛlɛ edwɛkɛ wɔ zo, anzɛɛ mɔɔ maa bɛkola kenga) mɔɔ bɛkulo la.
Bɛvale ngɛlata mɔɔ bɛyɛ sɛkɛlɛneɛ wɔ zo la bɛhɔle anyezinliravolɛma nyianu ne abo, na ɔmanle bɛ nee menli kɔsɔɔti nyianle mbuluku fofolɛ mɔɔ bɛyele la bie. Bɛyɛ nyianu ne bɛwie a, ye dapɛne ko anzi bɛfa bɛnwa awie biala wɔ milahyinli zo.
Dasevolɛ ko mɔɔ ɔ nye ɛzi la ka kɛ: “
Ɔle nwolɛ adenle kɛnlɛma kɛ me nee bɛ muala yɛ sa ɛha mbuluku ne la. Edwɛndolɛ 37:4 ka kɛ Gyihova bava mɔɔ yɛbavi ahonle nu yɛabiza la yeamaa yɛ. Ɔyɛle ye zɔ wɔ dapɛne ɛhye awieleɛ!” Awie fofolɛ noko bɔle ɔbo kɛ ɔsu na ɔhanle kɛ: “
Ɛnee bɛlɛdwenle me nwo. Meyɛ Gyihova mo kɛ ɔdwenle yɛ nwo somaa la.”
knc_Latn bam_Latn twi_Latn twi_Latn twi_Latn twi_Latn twi_Latn bam_Latn bam_Latn twi_Latn